హ్యారీ పాటర్
హ్యారీ పాటర్ పుస్తకాలు ఇంగ్లండుకు చెందిన రచయత్రి జె.కె. రౌలింగ్ రచించిన ఫాంటసీ సాహిత్యపు పుస్తకాల వరుస. 1997 లో మొదటి పుస్తకము హ్యారీ పాటర్ అండ్ ఫిలాసఫర్స్ స్టోన్ (Harry Potter and the Philosopher's Stone) విడుదల నుండి, ఆ పుస్తకాల పాప్యులారిటీ ప్రపంచ వ్యాప్తంగా అనూహ్యంగా పెరిగి పోయింది. హ్యారీ పాటర్ సినీమాలు, వీడియో గేమ్స్ ఇతర వస్తువులకు శ్రీకారము చుట్టడము జరిగింది. ఇప్పటి వరకు వచ్చిన ఆరు పుస్తకాలు కలిపి సుమారు 30 కోట్ల కాపీలు అమ్ముడుపోయి ఉంటాయని ఆంచనా. 63 భాషలలోకి కూడా అనువాదము చెయ్యబడ్డాయి.
హ్యారీ పాటర్ చలనచిత్ర సిరీస్
గతేడాది చివర్లో చోటుచేసుకున్న కొన్ని అనూహ్య ఘటన నేపథ్యంలో హ్యారీ, రాన్‌, హెర్మోయిన్‌లకు లార్డ్‌ వోల్డ్‌మోర్ట్‌ అమరత్వపు రహస్యమైన ద హోర్‌క్రక్సెస్‌ను కనిపెట్టి అతన్ని మట్టుబెట్టే బాధ్యతను అప్పగిస్తారు. హోగ్‌వార్ట్స్‌లో అదే వారికి చివరి ఏడాది అని చెబుతారు. కానీ మినిస్ట్రీ ఆఫ్‌ మ్యాజిక్‌ కుప్పకూలి, వోల్డ్‌మార్ట్‌ అధికారంలోకి రావడంతో పాఠశాలలో వారు తరగతులకు హాజరవడం సాధ్యపడదు. ఈ ముగ్గురూ ఓ పెద్ద సాహసానికి పూనుకుంటారు. కానీ దారి పొడవునా వారికి పలు అడ్డంకులు వస్తుంటాయి. డెత్‌ ఈటర్స్‌, స్నాచర్స్‌, ద మిస్టీరియస్‌ డెత్‌లీ హాలోస్‌ వంటివన్నీ అడ్డు తగులుతుంటాయి. ఇక చీకటి ప్రభువు మనసుతో హ్యారీకి అనుసంధానం మరింతగా బలపడుతుంది.